বগুড়া, ১৩ জুলাই (দি-এডিটর) : হাইকোর্টের নির্দেশে দীর্ঘদিন স্থগিত থাকার পর আবারও সচল হলো বগুড়ার কাহালু উপজেলার যোগারপাড়া থেকে ট্রাক ভর্তি গুলি ও বিস্ফোরক উদ্ধার মামলা। বুধবার এ মামলায় একজনের আংশিক সাক্ষ্যগ্রহণ করা হয়েছে। মামলার বাদি আদালতে হাজির না হওয়ায় বাদিসহ অন্যান্য সাক্ষীদের স্বাক্ষ্য গ্রহণের জন্য আগামী ২৩ আগস্ট পরাবর্তী তারিখ ধার্য করা হয়েছে। মামলা চলাকালে আজ আদালতে হাজির দুই আসামির  পক্ষে জামিনের আবেদন করলে আগামী ২৮ জুলাই জামিনের আবেদনের ওপরে শুনানীন দিন ধার্য করেছেন আদালত।